Alfabbète àrabe

L**'alfabbète àrabe** jè 'u sisteme de scretture ausate jndr'à lènga arabe.

Pè 'u motive ca cu quiste alfabbète jè scritte 'u Corano, 'u lìbbre sacre de l'Islam, le 'nflusse de l'alfabbète hagghie scè rrète a chidde d'a releggione; cumme resultate, l'alfabbète arabe jè ausate pè 'a scretture de assaje otre lènghe, pure ce jidde non ge sonde appartenènde ad 'a famigghie de le lènghe semitiche: esembie de lènghe ca non ge sonde semitiche scritte cu l'alfabbète arabe sonde 'u persiane, l'urdu e 'u malese. Pè adattarle ad 'a lòre foneteche, l'alfabbète jè state cangiate cu l'aggiunde de otre lettere e simbole.

L'alfabbète se presènde jndre defferende forme calligrafeche, cumme 'u assaje famuse Naskhī, 'u Nastaʿlīq, 'u Thuluth (o *Thulth* ), 'u cufiche ed otre (vide calligrafije), accussì cumme accade pè le deverse forme pè 'a scretture ed 'a grafije de l'alfabbète latine. A prime viste, quèste forme parène assaje deverse 'mbrà lòre, ma 'a grafije rumane fondamentalmènde 'a stesse.

 

## Strutture de l'alfabbète arabe

L'alfabbète arabe jè scritte da destre verse mmanghe e jè comboste da 28 lettere de base cchiù 'a *ḥamza*. Adattamènde d'a lènga scritte pè otre lènghe, cumme 'u persiane, l'osmanlıca, l'urdu onne cchiù lettere. Non ge stonne lettere maiuscole e 'nu esperimènde egiziane pè farle trasè non g'hagghie avùte nisciune seguite. L'uneche stile jè quidde ca jndr'à lle lènghe derivate da 'u latine sarebbe chiamate *italiche* (*corsive*). 'Na granna parte de le lettere prevede 'nu legamènde (tranne sèje grafeme), pure quanne stambate.

L'alfabbète arabe jè 'nu abjad 'mbure, (le vocale breve non ge sonde scritte, mendre quèdde luènghe ô sonde) e accussì 'u lettore ha da canoscere 'a lènga pè recostruì le vocale. Jndre ogne mode, jndre quacche edizione d'u Corane o jndre opere didatteche vènene ausate de le signe particulare pè le vocale ('nu trattine sus 'a lettere pè 'a *a*, une d'abbasce pè 'a *i* e 'nu signe a ricciole sus pè 'a *u*; inoltre, jè ausate 'u *sukūn* ('nu tunne piccele sus 'a lettere) pè l'omissione d'a vocale ed 'a *šadda* (o *tashdīd* ) - ca letteralmènde segnefeche "rafforzamènde" pè 'u raddoppiamènde consonandeche. Jndr'à fine de parole, le signe vocaleche vènene scritte raddoppiate pè indecà 'a presenze d'a "nunazione", tipeche de le sostandive 'ndeterminate.

Le nome de le lettere arabe derivane jndre 'na granna parte da chidde de 'na cchiù andìche versione de l'alfabbète semitiche nordoccidendale jndre cui le nome èrene parole de segnefecate combiute jndr'ô lènguagge.

Ce stonne dò tipe de ordenamènde jndr'à ll'alfabbète de le lettere arabe. L'origgenale ordine Abjadī أبجدي se funne sus 'a ll'ordene de le lettere jndre totte le alfabbète derivate da l'alfabbète fenice, 'ngluse 'u nuèstre ABC. L'ordene standard ausate ôsce, comungue, jè l'ordene Hijāʾī هجائي, addò le lettere sonde mise 'nzieme pure seconne 'a lòre forme.

### Ordinamènde Abjadī

L'ordene speciale abjadī jè quidde origgenarie de l'alfabbète aramaiche da cui quidde arabe pè quiste aspette derive. Stù alfabbète ère comboste de 22 lettere; essenne le lettere de l'alfabbète arabe cchiù numerose (pè 'a precisione 28), le sèje lettere arabe rumanènde sonde iacchiute ad 'a fine.

'A sequenze Abjad cchiù comune jè:

Quèste jè comunemènde vocalizzate jndre quiste mode:
* ʾabǧad hawwaz ḥuṭṭī kalaman saʿfaṣ qarašat ṯaḫaḏ ḍaẓaġ.
N'otra vocalizzaziune jè:
* ʾabuǧadin hawazin ḥuṭiya kalman saʿfaṣ qurišat ṯaḫuḏ ḍaẓuġ

N'otra sequenze abjad, limitate ad 'u Maghreb, jè:

ca pòte essere vocalizzate accussì:
* ʾabuǧadin hawazin ḥuṭiya kalman ṣaʿfaḍ qurisat ṯaḫuḏ ẓaġuš

## Presendazione de l'alfabbète
'A tavele seguende fàce vedè totte le carattere Unicode pè l'arabe, lassanne stà le lettere aggiundive ausate pè otre lènghe; 'a traslitteraziune fornite scè rrète ad 'u standard spannute DIN 31635, cu quacche variande comune (se pòte vedè pure *[[traslitteraziune da l'arabe]]*).

Pè quanne reguarde 'a pronunge, le valore foneteche fornite sonde chidde d'a pronunge "standard" d'a *[[Fusha]]*, accussì cumme jè 'nzegnate jndr'à lle università; l'effettive pronunge pòte cangià assaje 'mbrà 'na varietà e l'otre de arabe.

### Lettere fondamendale
'A scretture arabe jè corsive, e totte le lettere fondamendale onne forme cangiande, a seconne ca sonde scritte cumme grafeme iniziale, mediane o finale, oltre ca isolate quanne 'u grafeme ca se acchie nnande sije de chidde sèje ca non ge volène nisciune legamènde. 

Pè compatibilità cu le standard precedende, 'u sisteme Unicode codifeche quèste deverse forme separatamènde, jndre ogne mode quèste forme pòtene essere dedotte da 'u cundete jndre cui se iacchiene, ausanne 'a stesse codifeche. 'A tavele seguènde fàce vedè 'a codifeche cchiù comune, 'n aggiunde a le codifeche combatibbele pè le lòre strutture normalmènde condestuale (Le teste arabe onne da essere codifecate ôsce a die ausanne sule 'a comune codifeche, ma 'a traduziune ha da accussì 'mblecà l'aunione de le carattere pè determinà 'a corrette strutture d'u glife, cu o senze ligation)

Le lettere a cui non ge se iacchie 'na versiune iniziale o mediane non ge sonde maje cullegate ad 'a lettere successive, pure a le 'nderne de 'na parole. Quanne ad 'a **** *hamza*, le corresponne 'nu sule signe grafeche, piccè non g'ète maje legate né ad 'a lettere ca vènde nnande né ad 'a seguende. Comungue, a vote jè iacchute sus a 'na waw, ya o alif, ca segue le reghele ortografeche consuete.

#### Lettere modifecate
Le seguènde non ge sonde lettere in sé, ma cchiù o mène forme ortografeche deverse pè le lettere.

## Vôsce cullegate
* Calligrafije islamiche

## Otre pruggette

## Collegamende sus a indernette
* Tastiere online arabe pè diggetà le carattere arabe sus a combiuter ca non ge tènene 'na tastiere pè diggetà l'alfabbète arabe.